
Parlamentul  României

Camera  Deputaţilor
Comisia pentru administraţie publică,                Comisia pentru Sănătate şi Familie amenajarea teritoriului şi echilibru ecologic

          Bucureşti, 03.11.2010                                             Bucureşti, 03.11.2010               

                    Nr.26/758                                                                Nr.28/ 263
BIROULUI  PERMANENT

AL

CAMEREI DEPUTAŢILOR,
Vă înaintăm raportul comun asupra  proiectului de Lege privind aprobarea Ordonanţei Guvernului nr.17/2009 pentru completarea art.3 din Ordonanţa de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, trimis spre dezbatere în fond, în procedură obişnuită, cu adresa nr.PL.x 542 din 2 noiembrie 2009.

În raport de obiectul şi conţinutul său, proiectul de lege face parte din categoria legilor ordinare. 

                   PREŞEDINTE,                                            PREŞEDINTE,

    SULFINA BARBU                                      RODICA NASSAR

Parlamentul  României

Camera  Deputaţilor
Comisia pentru administraţie publică,                Comisia pentru Sănătate şi Familie amenajarea teritoriului şi echilibru ecologic

              Bucureşti, 16.12.2009                                         Bucureşti, 03.11.2010               

                        Nr.26/758                                                          Nr.28/ 263
                               R A P O R T    C O M U N
asupra proiectului de Lege privind aprobarea Ordonanţei Guvernului nr.17/2009 pentru completarea art.3 din Ordonanţa de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale 

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru sănătate şi familie au fost sesizate, spre dezbatere în fond, în procedură obişnuită, cu proiectul de Lege privind aprobarea Ordonanţei Guvernului nr.17/2009 pentru completarea art.3 din Ordonanţa de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, trimis cu adresa nr. Pl.x.542 din 2 noiembrie 2009.

La întocmirea prezentului raport comun, comisiile au avut în vedere:

· avizul favorabil al Consiliului Legislativ                        nr.966 /26.08.2009;
· avizul favorabil al Comisiei juridice, de disciplină şi imunităţi nr.PL.x542/2009;
Proiectul de lege are ca obiect de reglementare completarea art.3 din Ordonanţa de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale. Prin această măsură se stabileşte ca, începând cu anul 2010, fondurile aferente exercitării de către autorităţile administraţiei publice locale a atribuţiilor şi competenţelor transferate de la Ministerul Sănătăţii, potrivit art.2 lit.a), b) şi c), se asigură nemijlocit de la bugetul de stat, din sumele defalcate cu destinaţie specială. Sumele respective şi criteriile de repartizare vor fi cuprinse într-o anexă distinctă la bugetul de stat pe anul 2010.
În conformitate cu prevederile art.61 din Regulamentul Camerei Deputaţilor, republicat, cu modificările ulterioare, membrii Comisiei pentru administraţie publică, amenajarea teritoriului şi echilibru ecologic au examinat proiectul de lege în şedinţa din data de 15 decembrie 2009. Din numărul total de 31 de membrii ai Comisiei pentru administraţie publică, amenajarea teritoriului şi echilibru ecologic au participat la dezbateri 27 deputaţi.

În conformitate cu prevederile art.61 din Regulamentul Camerei Deputaţilor, republicat, cu modificările ulterioare , membrii Comisiei pentru sănătate şi familie au examinat proiectul de lege în şedinţa din data de 2 noiembrie 2010. La lucrările comisiei a participat, în calitate de invitat, din partea Ministerului sănătăţii, domnul Cristian Anton Irimie – secretar de stat. Din numărul total de 18 membrii ai Comisiei pentru sănătate şi familie au participat la dezbateri 13 deputaţi.
 
În urma dezbaterilor, Comisia pentru administraţie publică, amenajarea teritoriului şi echilibru ecologic şi Comisia pentru sănătate şi familie, propun plenului Camerei Deputaţilor aprobarea proiectului de lege, în forma adoptată de Senat în şedinţa din 28 octombrie 2009.

În raport cu obiectul şi conţinutul său, propunerea legislativă face parte din categoria legilor ordinare. 

Raportul comun al celor două Comisii a fost adoptat cu unanimitate de  voturi.

Camera Deputaţilor este Cameră decizională, potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

          PREŞEDINTE,                                          PREŞEDINTE,

     SULFINA BARBU                                       RODICA NASSAR




    SECRETAR,                                         SECRETAR,

  GHEORGHE CIOCAN                        ION BURNEI
Întocmit,

Expert    Iulia Toader                                                                          Consilier Livia Spînu
 Expert   Monica Dima                                                                        Consultant Cristina Bologan

